รัฐมนตรีประจำสำนักนายกรัฐมนตรี ชี้แจงตอบโต้การอภิปรายของฝ่ายกรณีการนำเสนอข่าวสารของสื่อกรมประชาสัมพันธ์
การอภิปรายไม่ไว้วางใจช่วงบ่าย นายอนุชา นาคาศัย รัฐมนตรีประจำสำนักนายกรัฐมนตรี ได้ขอชี้แจงกรณีที่ ส.ส.ฝ่ายค้าน ได้อภิปรายกล่าวหานายกรัฐมนตรีใช้อำนาจและใช้งบประมาณแผ่นดินสั่งการสื่อของรัฐตอบโต้ฝ่ายค้านและผู้เห็นต่างจากรัฐบาล โดยยืนยันว่า ที่ผ่านมานายกรัฐมนตรีไม่เคยสั่งการหรือกระทำการใด ๆ ต่อการนำเสนอข่าวสารของสื่อในสังกัดกรมประชาสัมพันธ์ โดยตนเองในฐานะกำกับดูแลกรมประชาสัมพันธ์ ยืนยันว่า การนำเสนอข่าวสารในฐานะสื่อของรัฐได้นำเสนอข่าวสารเพื่อให้ประชาชนทราบข้อมูลข้อเท็จจริงและนโยบายสำคัญของรัฐบาลที่เป็นประโยชน์ต่อประชาชน จึงมั่นใจการนำเสนอข่าวสารของสื่อกรมประชาสัมพันธ์นำเสนอด้วยความเป็นกลางตอบสนองข้อมูลข่าวสารที่เป็นประโยชน์ต่อประชาชน              รัฐมนตรีประจำสำนักนายกรัฐมนตรี ยังกล่าวอีกว่า ในฐานะที่เป็นผู้ร่วมงานกับอธิบดีกรมประชาสัมพันธ์ จึงได้มีการสอบกรณีที่ฝ่ายค้านกล่าวหาถูกดำเนินคดีเรื่องแผนผังล้มเจ้า ว่า อธิบดีกรมประชาสัมพันธ์ได้ระบุว่าขณะนี้คดีความดังกล่าวได้มีการถอนฟ้องไปแล้ว ดังนั้นหากเป็นเรื่องจริงก็ต้องไม่มีการถอนฟ้อง.และยืนยันพรรคพลังประชารัฐไม่เคยประสานหรือติดต่อกับอธิบดีกรมประชาสัมพันธ์แม้แต่เรื่องเดียว.